Et aktuelt felt for Savery å arbeide med, var pumper for å fjerne vann som lekket inn i gruver. Den vanlige måten å fjerne vann fra gruveganger på, var ved hjelp av en serie med bøtter på et langt tau. Systemet fungerte ved at hester dro bøttene opp fra dypet, slik at de kunne bli tømt oppe i dagen. Flere oppfinnere og tenkere hadde arbeidet med forskjellige prinsipper for dampmaskiner eller maskiner som utnyttet damp for å utføre arbeid.